COMUNA SÂNTANDREI
Nr. 13007 din 06.09.2021


ANUNŢ privind consultare elaborare 
Plan Urbanistic Zonal ”Lotizare teren pentru locuințe cu funcțiuni complementare, 
nr.cad.2551, localitatea Sântandrei, comuna Sântandrei, județul Bihor”


Proiectant: S.C. proiectare EXPRESIV S.R.L.  – arh. Rodica SIM 
Inițiatori: Pop Mircea Florian și soția Pop Mihaela Rodica

Terenul propus pentru parcelare este situat în partea de est a satului Sântandrei și se învecinează - la nord cu terenuri arabile în intravilan, iar la distanța de aprox.110m cu drumul ocolitor al comunei Sântandrei, și respectiv la distanțade aprox.130m cu drumul de legătură la A3 a centurii Oradea, -la sud cu terenuri arabile în intravilan, respectiv grădini ale gospodăriilor de pe str.Rîturi, - la est cu parcelarea pentru str.Pandurilor, la vest cu un drum de exploatare identificat cu nr.cad.10247.
Zona studiată este alcătuită din terenul identificat prin nr.cad.2551/CF 2551 cu S=15400 mp proprietatea soților Pop, și o porțiune din drumul de exploatare cu nr.cad.10439 (S=660mp) proprietatea Comunei Sântandrei, având suprafața totală de16060.
Accesul la teren se face din strada Râturi, pe str.Pandurilor identificată cu nr.cad.8868.
Conform PUG 2006 în vigoare, terenul analizat se află în intravilan UTR 4 – subzona predominantă de comerț, servicii, depozite și locuințe, cu interdicție de construire până la intocmirea de PUZ/PUD.
Prin P.U.Z. se urmărește lotizarea terenului în loturi pentru locuințe amplasate de o parte și alta a unor drumuri noi de acces, cu profil de min.12m, pe direcția nord-sud și est-vest.
Reglementările propuse și prezentate în planșa 4/U sunt:  
Funcțiune locuire                   : locuințe individuale izolate sau cuplate și anexele acestora
Funcțiuni complementare    : cu condiționări: servicii cu acces public  - de proximitate și comerț en detail, servicii profesionale sau manufactuiere, funcțiuni de învățământ și cercetare, respectiv turism
Mărime parcele                      : 500 ÷ 1457 mp
Front la stradă                       : 15,00 ÷ 34,49 mp
Regim maxim de înălțime      : S+P+1E(M)
P.O.T.                                     : max.35%  
C.U.T.                                     : max. 1 
Retragere de la stradă           : min.4,0 m.
Retragere spate                     : min.6,00 m
Retrageri laterale                    min.3,00m pe o latură și conform Codului Civil pe cealaltă latură
Parcaj obligatoriu pe lot      : minim 1 loc/locuință pentru clădiri cu AU mai mic de 100mp, min.2 locuri pentru AU mai mare de 100mp și un loc de parcare în plus pentru funcț. complementare
Înălțime gard perimetral        : max. 2,50 m spre vecini
			           : max.2,00 m la stradă (transparent)
Conditii specifice impuse: plantări arbori, spații verzi pe 20% din suprafata lotului

Amplasarea anexelor gospodărești și garajelor este posibilă in spatele și în afara ariei construibile reglementate pentru locuințe cu respectarea Codului civil, cu condiția să aibe o înălțime maximă de 3 m la streașină și 4 m la coamă, iar în situația în care anexa are calcan spre mejdie hmax calcan=3,5m. Garajele se vor amplasa cu retragerea de 6m de la aliniament pentru a permite parcarea în față a unui autoturism.




Pentru reglementarea accesului, perpendicular pe str.Pandurilor, se va crea un drum nou de acces prin continuarea spre vest a terenului cu nr.cad.57996(rezultat prin PUZ inițiat de Opre Gabriel, aprobat cu HCL nr.165/19.12.2017), care va avea 14m lățime și va fi continuat în viitor către est și vest. La circa 45 m spre nord, paralel cu acest drum se va constitui un alt drum, cu profil de 12m. Drumurile pararalele vor fi legate de un drum perpendicular, pe direcția nord-sud, cu lățimea de 12m, ce în viitor va ajunge la str.Râturi,. Porțiunea de drum de exploatare cu nr.cad.10439, ce mărginește la SV terenul cu nr.cad. 2551 – obiectul parcelării, va fi inclus în parcelare, respectiv în loturi pentru locuințe,  sau pentru drumuri. Suprafața reprezentată de acest drum (660mp) va intra în cotă la viitorul drum de acces paralel cu strada Pandurilor.

Terenul ce se doreste a fi parcelat nu este traversat de rețele edilitare. Pentru asigurarea cu utilități: energie electrică, gaz, apă și canalizare a viitoarelor parcele, se va face extinderea pe noile drumuri constituite a rețelelor de distribuție existente pe str.Râturi și str. Pandurilor.

Datorită faptului că administrația publică locală nu poate susține edificarea rețelelor edilitare pentru parcelări noi, inițiatorii PUZ vor realiza extinderea rețelelor de energie electrică inclusiv iluminat, gaze naturale,  apă și canalizare, pe cheltuiala lor.
[bookmark: _GoBack]Autorizarea construcțiilor se va face numai după obținerea autorizațiilor de construire pentu rețelele de utilități menționate mai sus, iar recepția construcțiilor va fi condiționată de finalizarea și recepția acestor rețele stradale.
În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 13.09 – 27.09.2021, în intervalul orar 9:00 – 14:00.
Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com. Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.

